**TITOKTARTÁSI SZERZŐDÉS**

**STIA-PoC\_2020 pályázathoz kapcsolódó partneri tárgyaláshoz**

amely létrejött egyrészről a

|  |
| --- |
|  |
| **SEMMELWEIS EGYETEM** |
| Székhely:  | 1085. Budapest, Üllői út 26. |
| Adószám:  | 15329808-2-42 |
| PIR azonosító:  | 329804 |
| Számlavezető hitelintézet: | Magyar Államkincstár |
| Bankszámlaszám:  | 10032000-00282819-00000000 |
| Felelős szervezeti egység:és vezetője: | Semmelweis Egyetem Innovációs Központ**Dr. Szigeti Gyula Péter** igazgató |
| Képviselő: | **……………………** és **……………………..** együttesen, |
| -a továbbiakban **„Egyetem“**-másrészről a |
| **PARTNER** |
| Székhely:  | ..................................................... |
| Adószám:  | ..................................................... |
| Cégjegyzékszám | ..................................................... |
| Bankszámlaszám:  | ..................................................... |
| Képviseli:  | ............................................(név).....................................(titulus) |
| -a továbbiakban: **„Titoktartásra kötelezett”**- |

a továbbiakban együttesen **„Felek”**, vagy bármelyikük külön **„Fél”** - között alulírott helyen és időben az alábbi feltételekkel.

Felek kijelentik, hogy egymással üzleti tárgyalásokat, egyeztetéseket (a továbbiakban: Tárgyalások) folytatnak a “……….........................................……………………….” elnevezésű, a STIA\_PoC\_2020 pályázatra benyújtandó/benyújtott felhívás szerinti ………………….. (“Projekt”) kapcsolatosan egy esetleges jövőbeli kutatás-fejlesztési együttműködés céljából, amelynek keretében üzleti titoknak, illetve védett ismeretnek (know-how) minősülő információkat osztanak meg egymással.

1. **Üzleti titok, védett ismeret (know-how)**
	1. Az üzleti titok védelméről szóló 2018. évi LIV. törvény értelmében **üzleti titok** a gazdasági tevékenységhez kapcsolódó, titkos - egészben, vagy elemeinek összességeként nem közismert vagy az érintett gazdasági tevékenységet végző személyek számára nem könnyen hozzáférhető -, ennél fogva vagyoni értékkel bíró minden olyan tény, tájékoztatás, egyéb adat és az azokból készült összeállítás, amelynek a titokban tartása érdekében a titok jogosultja az adott helyzetben általában elvárható magatartást tanúsítja.
	2. **Védett ismeret (know-how)** az üzleti titoknak minősülő, azonosításra alkalmas módon rögzített, műszaki, gazdasági vagy szervezési ismeret, megoldás, tapasztalat vagy ezek összeállítása.
	3. Nem minősül az üzleti titokhoz fűződő jog megsértésének az üzleti titok megszerzése, amennyiben:
2. a jogosulttól független fejlesztés, felfedezés vagy alkotás,
3. nyilvánosan hozzáférhető vagy jogszerűen megszerzett termék, illetve jogszerűen igénybe vett szolgáltatás vizsgálata, elemzése vagy tesztelése - feltéve, hogy az üzleti titok megszerzőjét nem terhelte az üzleti titok megszerzésére vagy megőrzésére irányuló korlátozás, különösen titoktartási kötelezettség -,
4. a jogszerűen megszerzett üzleti titok (a védett ismeretek körébe tartozó műszaki ismeretek és megoldások kivételével) a munkavállalóknak vagy a munkavállalók képviselőinek a tájékozódáshoz és a konzultációhoz való jogának a gyakorlása céljából a jog gyakorlásához szükséges mértékben való felfedése,
5. egyéb, a jóhiszeműség és tisztesség követelményével összeegyeztethető, az adott helyzetben általában elvárható magatartás útján megszerzett üzleti titok, így különösen az üzleti titoknak harmadik személytől kereskedelmi forgalomban, jóhiszeműen és ellenérték fejében történő megszerzése,
6. ha az üzleti titok megszerzése, illetve az ügyben eljárni jogosult szerv számára történő felfedése jogszabálysértés vagy az üzleti tisztesség általános követelményeibe ütköző magatartás megelőzése, elkerülése, következményeinek elhárítása vagy csökkentése céljából, a közérdek védelmében, a cél által indokolt terjedelemben történik,
7. ha az üzleti titok megszerzését, hasznosítását vagy felfedését közvetlenül alkalmazandó uniós jogi aktus vagy törvény írja elő, vagy teszi lehetővé.
8. **Az üzleti titokhoz fűződő jog megsértése**
	1. Az üzleti titokhoz fűződő jogot megsérti, aki az üzleti titkot jogosulatlanul megszerzi, hasznosítja vagy felfedi, így különösen:
9. az üzleti titkot tartalmazó vagy az üzleti titok megismerésére alkalmas dokumentumhoz, dologhoz, anyaghoz vagy elektronikus adatállományhoz való engedély nélküli hozzáférés vagy ezek bármelyikének engedély nélküli eltulajdonítása, vagy ezekről engedély nélküli másolat készítése;
10. bármely egyéb, az üzleti titoknak a jogosult hozzájárulása nélkül történő, a jóhiszeműség és tisztesség követelményébe ütköző megszerzése;
11. az üzleti titoknak a jogosult hozzájárulása nélkül történő hasznosítása vagy felfedése, ha ezt olyan személy valósítja meg, aki jogosulatlanul szerezte meg az üzleti titkot;
12. az üzleti titokra vonatkozó titoktartási megállapodást vagy az üzleti titokra vonatkozó más titoktartási kötelezettséget sért;
13. az üzleti titok hasznosításának korlátozására vonatkozó szerződéses kötelezettséget vagy más kötelezettséget szeg meg; vagy
14. ha az üzleti titkot megszerző, hasznosító, vagy felfedő személy a magatartása tanúsításakor tudott, vagy tudnia kellett arról, hogy az üzleti titokhoz közvetlenül vagy közvetetten olyan másik személytől jutott hozzá, aki az üzleti titkot jogosulatlanul hasznosította vagy fedte fel.
15. **Titoktartásra kötelezett kötelezettségei**
	1. Titoktartásra kötelezett a tudomására jutott üzleti titkot, valamint a védett ismeretet (know-how) szigorúan bizalmasan köteles kezelni és azt kizárólag csak a Felek közötti egyeztetésekkel, tárgyalásokkal összefüggésben használhatja fel. Ennek keretében és általában véve is Titoktartásra kötelezett az üzleti titkot és a védett ismeretet (know-how) kizárólag csak az Egyetem előzetes írásbeli hozzájárulásával hozhatja nyilvánosságra és/vagy harmadik személy tudomására.
	2. Titoktartásra kötelezett tudomásul veszi és beleegyezik abba, hogy az Egyetem üzleti titkának és védett ismeretének részére történő kiadása nem ruház át rá az üzleti titokkal, vagy a védett ismerettel kapcsolatos semmilyen licencet, engedélyt, érdekeltséget vagy jogot, az továbbra is az Egyetem tulajdonában marad.
	3. Titoktartásra kötelezettnek titokban kell tartania és sem közvetve, sem közvetlenül nem szabad közzé tennie, nyilvánosságra hoznia, reprodukálnia, terjesztenie, továbbadnia, visszafejtenie vagy átruháznia semmilyen formában, semmilyen eszközzel, illetve semmilyen célra sem az üzleti titkot, vagy védett ismeretet, illetve azok egy részét sem.
	4. Titoktartásra kötelezett az üzleti titoknak és védett ismeretnek minősülő információkhoz és adatokhoz történő hozzáférés lehetőségét saját szervezetén belül is csak olyan személyek részére biztosítja, akik esetében ez feltétlenül szükséges. Ebben az esetben minden ilyen személyt írásban, igazolható módon tájékoztatni kell a jelen nyilatkozat feltételeiről és kikötéseiről.
16. **Vegyes rendelkezések**
	1. A jelen Szerződéssel kapcsolatban a Semmelweis Egyetem részéről kapcsolattartásra kijelölt személy:

|  |  |
| --- | --- |
| Név, beosztás: | **Dr. Szigeti Gyula Péter** igazgató |
| Telefonszám: | (+36-1) 459-1589 |
| E-mail: | innov@semmelweis-univ.hu |
| Postacím: | 1085 Budapest, Üllői út 26. |

A jelen Szerződéssel kapcsolatban a Titoktartásra kötelezett részéről kapcsolattartásra kijelölt személy:

|  |  |
| --- | --- |
| Név, beosztás: | .......................................................................................................... |
| Telefonszám: | .......................................................................................................... |
| E-mail: | .......................................................................................................... |
| Postacím: | .......................................................................................................... |

* 1. Jelen Szerződésre és annak értelmezésére a magyar jogszabályok az irányadók. A Felek tudomásul veszik, hogy az üzleti titok jogosulatlan megszerzésével, hasznosításával vagy felfedésével összefüggő jogsértésselkapcsolatos jogviták rendezése bírói útra tartozik. A polgári peres eljárásban az üzleti titok védelméről szóló 2018.évi LIV. törvény által nem szabályozott kérdésekben, szubszidiárius jelleggel a Pp. szabályai az irányadóak. Ezen perek a törvényszék hatáskörébe tartoznak.
	2. Jelen Szerződést Felek határozatlan időre kötötték, amely az utolsó aláírás időpontjával lép hatályba.
	3. Felek a Szerződést gondosan elolvasták és megértették, és aláírásukkal elismerik, hogy belőle egy-egy példányt megkaptak. A kötelezettségvállalók rendelkeznek a szükséges felhatalmazással, hogy a Fél nevében aláírják ezt a Szerződést.

|  |  |  |
| --- | --- | --- |
| **Semmelweis Egyetem** |  | **Partner** |
| ………………………. |  | ………………………. |
| **Dr. Szigeti Gyula Péter** |  | **Név** |
| igazgató |  | titulus |
| P.H. |  | P.H. |
| Aláírás dátuma: |  | Aláírás dátuma: |
| ………………………… |  | ………………………… |

|  |  |  |
| --- | --- | --- |
|  |  |  |
|  |  |  |
|  |  |  |
|  |  |  |
|  |  |  |
|  |  |  |

Mellékletek száma: ..... db